CELEX: 32019D0593
Language: bg
Date: 2019-04-08 00:00:00
Title: Решение (ЕС) 2019/593 на Съвета от 8 април 2019 година относно сключването от името на Европейския съюз на Споразумението за създаване на международната Фондация ЕС—ЛАК

12.4.2019   
               
               
                  BG
               
               
                  Официален вестник на Европейския съюз
               
               
                  L 103/1
               
            
         РЕШЕНИЕ (ЕС) 2019/593 НА СЪВЕТА
         от 8 април 2019 година
         относно сключването от името на Европейския съюз на Споразумението за създаване на международната Фондация ЕС—ЛАК
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 от него,
         като взе предвид Договора за функционирането на Европейския съюз, и по-специално член 209, параграф 2 и член 212, параграф 1 във връзка с член 218, параграф 6, втора алинея, буква а) и член 218, параграф 8, втора алинея от него,
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2016/1873 на Съвета (2) Споразумението за създаване на международната Фондация ЕС—ЛАК („споразумението“) беше подписано на 25 октомври 2016 г., при условие че бъде сключено на по-късна дата.
                  
               
                     (2)
                  
                  
                     Чрез споразумението Фондацията ЕС—ЛАК ще бъде създадена като международна организация с правосубектност съгласно международното публично право.
                  
               
                     (3)
                  
                  
                     Когато действат в рамките на Фондацията ЕС—ЛАК, Съюзът и неговите държави членки следва да координират своите позиции в съответствие с Договорите и с принципа на лоялно сътрудничество.
                  
               
                     (4)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за създаване на международната Фондация ЕС—ЛАК се одобрява от името на Съюза.
            Текстът на споразумението е приложен към настоящото решение.
         
         
            Член 2
            Председателят на Съвета посочва лицето(ата), упълномощено(и) да депозира от името на Съюза инструмента за ратификация, предвиден в член 24 от споразумението.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Одобрение от 4 октомври 2017 г. (все още непубликувано в Официален вестник).
         
            (2)  Решение (ЕС) 2016/1873 на Съвета от 10 октомври 2016 г. относно подписването от името на Европейския съюз на Споразумението за създаване на международната Фондация ЕС—ЛАК (ОВ L 288, 22.10.2016 г., стр. 1).